व्हिक्टोरिया सरोवर
व्हिक्टोरिया सरोवर हा आफ्रिका खंडातील सर्वांत मोठा गोड्या पाण्याचा साठा आहे. व्हिक्टोरिया तलाव आफ्रिकेतील केन्या, टांझानिया व युगांडा ह्या देशांमध्ये स्थित आहे. व्हिक्टोरिया तलावात साधारण २,७५० घन किमी इतके पाणी आहे व त्याचे पाणलोट क्षेत्र १,८४,००० वर्ग किमी एवढ्या क्षेत्रफळावर पसरले आहे. इतर मोठ्या गोड्या पाण्याच्या तलावांच्या तुलनेत व्हिक्टोरिया तलाव उथळ आहे, त्याची कमाल खोली ८४ मीटर तर सरासरी खोली ४० मीटर आहे.